  Майя Бывальцева Россиысь тодосъя но вылӥ дышетонъя министерстволэн ӵектэмезъя Удмуртиысь вылӥ дышетсконниос дистанционной амалэн дышетонэ выжо. Удмурт кун университетысь студентъёс сыӵе амалэ 18-тӥ южтолэзьысен пото, веразы дышетсконниын ивортодэтъя «Удмуртия» агентстволы. Милям 270 ӧръёсъя дышетон мынэ, котькудӥзлэн аслаз аспӧртэмлыкез. Милям вань электрон дышетон сӧзнэт, кытын электрон но видеоресурсъёс кылдытэмын. Туннэ институтъёслэн кивалтӥсьёссылэн дышетон ужъя воштӥсьёсынызы кенешон ортче. Вераськозы, кызьы со радъяськоз Удмурт кун университетлэн пресс-службаезГлазкарысь В. Г. Короленко нимо пединститут дистанционной амалэн дышетонэ 17-тӥ южтолэзе выжиз. Со сярысь институтлэн кивалтӥсез Янина Чиговская-Назарова «ВКонтатке» мерлыко вотэсысь бамаз ивортӥз. Туннэ нуналлы Удмуртиын коронавирусэн черлан учыръёс пусйымтэ. Озьы ке но ас дыраз алон ужрадъёс кутыны кулэ Янина Чиговская-Назарова, Глазкарысь В. Г. Короленко нимо пединститутлэн кивалтӥсезОзьы ик 17-тӥ южтолэзьысен лекциоссы онлайн амалэн ортчозы Ижысь М. Т. Калашников нимо техникая кун университетын. Ижысь гурт возёсъя кун академиын дистанционной амал но занятиосын эркын ветлон ялӥзы.  Тодэ вайытом, Удмуртиын коронавирус инфекци пумысен «ӟырдыт герӟет» усьтӥзы.  Тегъёс: Дышетон УдГУ ИжГТУ Ижкар ИжГСХА коронавирус Глазкар ГГПИ  